*Татарстан Республикасы*

*Кайбыч муниципаль районы*

*Олы Кайбыч авыл җирлеге Советының һәм башкарма комитетының 2023 нче елда эшләнгән эшенә отчеты һәм алда торган бурычлар.*

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**чакырылган кунаклар!**

Мин үз чыгышымда Олы Кайбыч авыл **җ**ирлегендә 2023 елда планга кертелгән эшләрнең нинди күләмдә үтәлешенә анализ ясап, алда торган бурычлар белән таныштырып үтәм.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетның керем өлеше физик затларның керем салымыннан, жир салымыннан, затларның мал - мөлкәтенә салына торган, налоглардан, дотация һәм субвенциядән тора.

2023 нче елда керем өлешенең планы 68 млн. 154 мең сум булса, үтәлеш 72 млн 333 мең сумны тәшкил итте. Чыгым өлешенең планы 72 млн. 152 мең сум булса, ел ахырына үтәлеш 44 млн 169 мең сумы тәшкил итте.

Авыл җирлеге башкарма комитетының бюджеты үзебездән җыелган салымнар исәбенә тулыландырыла. Аның планы 6 млн 584 мең сум булса, үтәлеш 10 млн 422 мең сум, ягъни 158 % булды.

* 2023 нче елда физик затлар мөлкәтенә салым планы 574 мең булса, үтәлеш 769 мең 908 сум (планга карата 134 %),
* җир салымының планы 1 млн 719 мең сум - 1 млн 267 мең 382 сум җыелды (үтәлеш 74 %).
* шушы җирлектә урнашкан учреждениеләрдә эшләүчеләрдән тотылган физик затлар кеременә салымның 4 проценты авыл җирлегенә күчә. Аның планы 4 млн 290 мең сум булса, үтәлеше 8 млн. 385 мең сум, 195 % булды. Бу налогның үтәлеше кешеләрнең хезмәт хакы алуыннан һәм аның күләменә бәйле.

Налоглар почта аша, салым түләүченең шәхси кабинетына килгәнен барыгыз да белә инде. Бугенгесе көндә дә әле налогларын түләмәүчеләр бар. Моңа җитди карарга кирәк, 1 нче декабергә кадәр налоглар түләнеп бетәргә тиеш иде инде. Налоглар түләнмәгән очракта, пенсионерларга, ветераннарга, күп балалы гаиләләргә субсидияләр күчерү туктатыла. Бүгенге көндә иң күбе транспорт салымы түләнмәгән. Күп балалы гаиләләрдә (ана капиталы аркылы рәсмиләштерелгән) мөлкәт, җир салымнары түләнми. 2023 елда Олы Кайбыч авыл җирлегендә яшәгән кешеләргә шалтыратып, квитанция алмаган кешеләрне авыл җирлегенә чакырып, түләргә булыштык. Ләкин төрле сәбәпләр белән түли алмаучылар калды һәм алар недоимка исемлегенә кереп утырдылар. Безнең алда недоимканы җыеп бетерү бурычы тора.

|  |  |
| --- | --- |
| 2024 елга план  Жир налогы – 1 млн. 750 мең  Шәхси милек налогы – 741 мең 800  Физик затларның керем салымы – 5 млн 253 мең 200  Мөлкәт арендалау – 260 мең  Бердәм авыл хуҗалыгы салымы – 15 мең 500  Барлыгы 11 млн 117 мең сум. | **Слайтта гына күрсәтелә**  **Сүз белән әйтмәскә пауза ясарга** |

**ЙОРТ ҺӘМ ҖИРНЕ ТЕРКӘҮ**

|  |  |  |  |  |
| --- | --- | --- | --- | --- |
|  | Олы Кайбыч | Иске Чәчкаб | Афанасьевка | Симәки |
| Барлык йортлар саны | 714 | 155 | 46 | 30 |
| Кеше яши торган йортлар | 588 | 122 | 33 | 17 |
| Буш йортлар | 126 | 33 | 13 | 13 |
| Шул исәптән вакытлыча кеше яши торган йортлар | 14 | 9 | 0 | 2 |

Авыл җирлегендә 945 йорт исәптә тора, шуларның 760 нында кеше яши, 185 буш йортлар тәшкил итә.

2023 елда без хокуклары теркәлмәгән, 155 җир участогы һәм 167 торак йортлар исемлеген алган идек. Безнең бурыч – барлык җирләрне һәм торак йортларны рәсмиләштерүне төгәлләү иде. Бүгенге көнгә торак йортлар белән эш бетте, хуҗалары табылды, сүтелгән йортлар базадан төшерелде. Бу эшкә игътибар күп булды. 3 җир участогының хуҗалары таба алмау сәбәпле Судка дәгъва белән мөрәҗәгать итәчәкбез.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР ҺӘМ**

**ШӘХСИ ХУҖАЛЫКЛАРДА ТЕРЛЕКНЕҢ**

**БАШ САНЫ**

Слайдта күрәсез

|  |  |  |  |
| --- | --- | --- | --- |
|  | 2021 | 2022 | 2023 |
| Мөгезле эре терлек | 352 | 420 | 420 |
| Шул исәптә сыерлар | 96 | 89 | 76 |
| Сарыклар | 336 | 384 | 415 |
| Кәҗәләр | 142 | 149 | 121 |
| Атлар | 43 | 49 | 48 |
| Кош-корт | 2729 | 3433 | 3421 |
| Умарта оялары | 243 | 331 | 331 |
| Куяннар | 45 | 85 | 110 |

|  |  |  |  |  |
| --- | --- | --- | --- | --- |
|  | Олы Кайбы | Иске Чәчкаб | Афанасьевка | Симәки |
| Мөгезле эре терлек | 197 | 116 | 88 | 19 |
| Шул исәптә сыерлар | 12 | 24 | 32 | 8 |
| Сарыклар | 228 | 159 | 6 | 22 |
| Кәҗәләр | 96 | 10 | 13 | 2 |
| Атлар | 35 | 13 | 0 | 0 |
| Кош-корт | 2094 | 1005 | 215 | 107 |
| Умарта оялары | 215 | 45 | 68 | 3 |
| Куяннар | 95 | 0 | 0 | 15 |

Бугенге көндә авыл җирлегендә 420 баш мөгезле эре терлек, шул исәптән сыерлар 76 баш. Алдагы еллар белән чагыштырганда савым сыерларының баш саны кимеде. Авыл халкы күбрәк малны ит өчен тота. Малчылыкны тергезү, арттыру өчен төрле Дәүләт программалары, ташламалы кредитлар бар. Савым сыерларына азык алу өчен, ветеринария хезмәте өчен субсидияләр ел да бирелеп торыла, бушка савым аппаратлары бирелә.

Белгәнегезчә, субсидияләр яңа тәртип, программа буенча бирелә башлады. Без электрон хуҗалык китабына терлек санын 20 гыйнварга кадәр кертергә тиеш. Әгәр сез бу вакытка кадәр ничә сыерыгыз, 1 яшьтән арткан кәҗәгез, 3 яшьтән арткан атыгыз барлыгын хәбәр итмәгәнсез икән, субсидиядән төшеп каласыз. Шулай ук, налоглар түләнмәгән, ветеринар прививкага, кан алуга документлар булмаган очракта да субсидия бирелми.

2023 елда Республикадан 1 баш сыерга 2000 сум,

2 баш сыерга – 3000 сум,

3 һәм аннан да кубрәк баш сыерга 4000 сум,

ветеринар хезмәт күрсәткән өчен 300 сум исәбеннән 68 баш сыерга 238 мең 400 сум;

61 баш кәҗәгә 500 сум исәбеннән 30 мең 500 сум;

3 яшьтән арткан 1 баш атка 5000 сум исәбеннән 15 баш атка 75 мең сум субсидия бирелде.

Дәүләт програмасының тагын берсе - мини-ферма яки терлекләргә сарай төзүчеләргә күрсәтелүче ярдәм эшләп килә.

8 баш сыерга исәпләнгән сарай төзергә – 600 мең, 5 баш сыерга исәпләнгән сарай төзергә – 300 мең күләмендә субсидия бирелә.

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Безнең авыл җирлегендә халыктан сөт җыю белән ООО “Кайбыч сөте” һәм “Нурмол” Җаваплыгы чикләнгән җәмгыятьләр шөгельләнәләр. Гыйнывар аеның 10 кадәр сөтнең бәясе 22 сум иде, 11 нән 23 сум булды.

Хөкүмәтнең эшсез калучыларга ярдәм итү йөзеннән кабул ителгән “**Үз-мәш-гуль-лек**” программасы актив эшли. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Олы Кайбыч авылында – 94 кеше, Иске Чәчкабта 15, Афанасьевка –7, Симәкидә - 5 кеше бу программа буенча теркәлгән.

Авылда халык үз хуҗалыгында мал – туар асрап, җитештергән продукциянең үзеннән артканын сатып әзме – күпме файда эшләп көн күрә. 2023 нче елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл җирлеге буенча 12 айга сөт, ит, бәрәңге Һәм башка товарлар сатудан, халыкка техника белән хезмәт күрсәтүдән кергән уртача керем 37 миллион 152 мең 410 сум тәшкил итте.

Бу бер хуҗалыкка уртача керем 39 мең сум туры килә.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

Олы Кайбыч авыл җирлеге составындагы дүрт торак пунктта – 945 хуҗалыкта барлыгы 2 мең 346 кеше исәпләнә.

Шуларның эшкә яраклы халык саны 936 кеше алар арасыннан 13 кеше авыл хуҗалыгында, бюджет өлкәсендә эшләүчеләр 287 кеше, төрле оешмаларда эшләүчеләр һәм кече эшмәкәрлек белән шөгелләнүчеләр 459 кеше, үзмәшгүллек 121 кеше, кырыйга китеп эшләүчеләр 34 кеше һәм эшсез 22 кеше санала.

|  |  |  |  |  |  |
| --- | --- | --- | --- | --- | --- |
| Халыкны эш белән тәэмин итү | Олы Кайбыч | Иске Чәчкаб | Афанасьевка | Симәки | Барлыгы: |
| Эшкә яраклы халык, барлыгы | 710 | 144 | 56 | 26 | 936 |
| Шуларның эшләүчеләре |  |  |  |  |  |
| -авыл хуҗалыгында | 8 | 3 | 0 | 2 | 13 |
| -бюджет өлкәсендә | 233 | 41 | 11 | 2 | 287 |
| Башка организацияләрдә, урта һәм кече эшмәкәрлек | 341 | 71 | 33 | 14 | 459 |
| Үзмәшгульлек | 94 | 15 | 7 | 5 | 121 |
| Авылдан читтә эшләүчеләр | 21 | 8 | 2 | 3 | 34 |
| Эшсезләр саны | 13 | 6 | 3 | 0 | 22 |

Авыл җирлегендә эшлим дигән, иренмәгән кешегә эш җитәрлек. Эш вакансияләре авылыбыз группаларына һәрдаим куелып тора. Районыбызда һөнәрләр ярминкәләре оештырыла. Авылда шәхси бульдозеры, бәрәңге утырту, алу җайланмалары булган трактор хуҗалары бар. Әлбәттә, без моңа шат, чөнки авыл җирендә эшне оештыру өчен аларның һәрберсе кирәк. Үз эшен ачу буенча төрле программалар эшли. Кыскасы, бары тик теләк, тырышлык һәм киләчәккә омтылыш кына кирәк.

**СУ БЕЛӘН ТӘЭМИН ИТЕЛЕШ**

Безнең җирлекне 10 башня һәм 2 каптаж су белән тәимин итә. Башнялар су үткәргечләр күптәнге, алар безнең еш ватылалар, аларның эшләү сроклары узган диеп әйтергә була.

2023 нче елда Республика программасы буенча Олы Кайбыч авылында 8 млн 965 мең сумлык су белән тәимен итү системасы реконструкцияләнде. Бу эшләр Кзыл яр, Саз, Светлая, Снежная, Фасхутдин Ярхамов урамнарында башкарылды. Реконструкция эшләре 2024 елда да дәвам итәчәк. Советская, Садовая Үзәк урамының бер өлешендә су торбалары алыштырылачак.

**ЮЛЛАР**

Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш артларын яхшырту, барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан - ел уңышлы хәл ителә баруы - моның ачык мисалы. Юл - авыл яшәеше өчен иң мөһим нәрсәләрнең берсе.

Республика программасы буенча Олы Кайбыч урамнарында 13 миллион 599 мең 96 сумга асфальт юлларда капиталь ремонт эшләнде.

2024 нче елга Олы Кайбыч авылында 16 млн. сумга асфальт юлларны ремонтлау планга кертелде.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында безнең җирлектә авыл урамнарны яктырту өчен 84 мең 174 киловат электр энергиясе сарыф ителгән, моның өчен 707 мең 568 сум акча күчерелде. Таймерлар тору хисабына, утлар кич 17 сәгатьтә кабына, төнге 12 сүнә. Иртән 6 нчы яртыда кабынып сәгать 7 сүнә.

Таймерларны сәгать режимында, көннең кыскару һәм озынаю халәтенә карап күчереп торабыз.

Республика программасы буенча Олы Кайбыч урамнарында 143 мең сумга 10 данә яктырткычлар алмаштырылды.

2024 нче елда Олы Кайбыч авылында 143 мең сумга 10 данә яктырткычлар һәм 147 мең 950 сумга 500 м СИП чыбыгы алмаштыру планлаштырылды.

**ГАЗЛАШТЫРУ**

Авыл җирлегендә 98,9 % газлаштырылган. Газ буенча эзеклекләр килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә.

**ЭЛЕМТӘ**

Олы Кайбыч авыл җирлегендә 945 йортның 311 сенә телефон, 518 йортка интернет челтәре һәм 424 йортка кабельле телевидение тоташтырылган.

Район газетасына язылу шома гына бармый, һәр йорт та бу газетага языла дип әйтеп булмый. Олы Кайбыч авыл җирлеге буенча 2024 елның беренче яртыеллыгына 477 кеше район газетасына язылган.

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 нче номерлы Федераль Закон нигезендә Авыл җирлегенә бирелгән вакәләтләр күп булса да, финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

**Олы Кайбыч һәм Иске Чәчкаб авыллары буенча:**

Списокта 1533 кешедән 500 сум күләмендә, барлыгы 766 мең 500 сум акчаны тулысынча җыеп бетереп, авыл җирлегенең махсус счетына керткәч безгә Республикадан җыелган сумманы 4 тапкыр арттырып, ягни 3 миллион 66 мең сум күләмендә субсидия бирелде, барлыгы 3 миллион 832 мең 500 сум.

Бу акча нәрсәгә тотылды:

1. **Материаллар сатып алып, урам утларын ремонтлау.**

Бу эшләргә Олы Кайбыч һәм Иске Чәчкаб авылларында 40 мең сум тотылды.

Иске Чәчкаб авылында урам утларын ремонтлау өчен материаллар алынды.

Олы Кайбыч авылында “АпасЭнергоСервис” җаваплыгы чикләнгән җәмгыять урам утларын ремонтлады.

1. **Материаллар сатып алып паркны төзекләндерү**

Олы Кайбыч авылында “Имәнлек” паркында 200 мең сумга койма ремонтланды;

17 мең сумга төзелеш материаллары алынды.

33 мең сумга контейнерлар алынды.

1. **Территорияләрене санкцияләнмәгән чүплекләрдән чистарту.**

Олы Кайбыч һәм Иске Чәчкаб авылларында 300 мең сумга свалкалар чистартылды.

Хикматуллин Рөстәм амкадоры белән, Олы Кайбычта свалка кырыена, Иске Чәчкаб авылы башында “Алмагач чокырына”, түгелгән чүп-чарны чистартты.

1. **Материаллар сатып алып, чишмәләрне ремонтлау һәм территорияләрен төзекләндерү.**

5 мең сумга Иске Чәчкаб авылында чишмә буйлары чаптырылды.

1. **Материаллар сатып алып Иске Чәчкаб авылында буаны ремонтлау, чистарту һәм төзекләндерү.**

20 мең сумга буа алдына щебенька салынды.

1. **Материаллар сатып алып, тротуарлар салу**

Олы Кайбыч авылында Р. Гарафутдинов урамында 1 млн 332 мең 790 сумга тротуар салынды.

Шуның 800 мең сумы үзара салым акчасыннан, 532 мең 790 сумы авыл җирлеге бюджетыннан түләнде.

85 мең 228 сумга Качкалак урамында тротуар эшләнде.

1. **Материаллар сатып алып җәяүлеләр күперен ремонтлау**

Олы Кайбыч авылында 100 мең сумга Үзәкһәм Фасхетдин Ярхамов урамнарында җәяүлеләр күперләрләре ремонтланды.

1. **Материаллар сатып алып, суүткәргеч челтәрләрен ремонтлау.**

Иске Чәчкаб авылында 110 мең 149 сумга Мәчет янындагы башняда насос алыштырылды;

87 мең 350 сумга (станция управления) алынды.

Олы Кайбыч авылында 220 мең 373 сумга суүткәргеч челтәрләре ремонтланды;

264 мең 626 сумга суүткәргеч челтәрләре ремонтларга материаллар алынды.

1. **Материаллар сатып алып, юлларны норматив хәлгә китерү.**

Олы Кайбыч авылында:

Дубравная, Снежная урамнарына, зиратка бара торган юлга щебень салынды. Бу эшләр өчен 850 мең сум акча тотылды.

Иске Чәчкаб авылында:

Совет урамыннан Клуб урамына чыга торган юл төзекләндерелде. Бу эшләр өчен 845 мең сум акча тотылды. Шуның 285 мең сумы узара салымнан**,** 560 мең сумы авыл җирлеге бюджетыннан түләнде.

1. **Торак пункт чикләрендә автомобиль юлларын карап тоту.**

Олы Кайбыч авылында 40 мең сум, Иске Чәчкабта 50 мең сум юлларны кардан чистартуга тотылды.

110 мең сумга Олы Кайбычта юл кырыйлары чаптыртылды.

1. **Материаллар сатып алып, зиратларны чистарту һәм ремонтлау.**

Олы Кайбыч авылында зират эче чистарткан, строй материаллар, гирбицид сатып алган өчен 200 мең сум түләнде**.**

Иске Чәчкабта 100 мең сум зират чистарту өчен тотылды.

**Деревня Афанасьевка и село Семекеево**

Всего 121 избирателей, собрано средств 60 тысяч 500 рублей из бюджета Республики выделено 242 тысячи рублей и общая сумма 302 тысяч 500 рублей.

**Расход средств самооблажения для деревни Афанасьевка и села Семекеево:**

1. **Ремонт уличного освещения с приобретением материалов.**

В д. Афанасьевка и с. Семекеево на ремонт уличного освещения израсходовано 6 тысяч рублей.

1. **Очистка территорий от несанкционированных свалок.**

В д. Афанасьевка и с. Семекеево очищены свалки. На сумму 94 тысяч рублей.

1. **Ремонт водопроводных сетей с приобретением материалов.**

**Общая сумма 80 тысяч рублей.**

В деревне Афанасьевка приобретены материалы для ремонта водопровода. Работа продолжется в текущем году.

В с. Семекеево отремонтированы 2 колонки.

1. **Приведение в нормативное состояние дорог с приобретением материалов**

В д. Афанасьевка отремотирована дорога по ул. Ключевая сумму 82 тысяч 500 рублей.

1. **Содержание автомобильных дорог в границах населенных пунктов поселения.**

В д. Афанасьевка и с. Семекеево для очистки снега перечислены средства в сумме 40 000 тысяч рублей.

Инде аңлап торганыгызча, үзара салым акчасын җыю быел да башкарылачак.

Ләкин шуны әйтеп үтергә кирәк, Татарстан Хөкүмәте карары белән, район үзәкләре һәм зур поселыклар, экономия ниятеннән, 2024 нче ел өчен үзара салым акчасын җыюдан туктатылып торалар. Әмма бу карар Олы Кайбыч авыл җирлегенә кергән башка авылларга кагылмый.

Иске Чәчкаб, Афанасьевка, һәм Симәки авылларында үзара салым акчасын җыю буенча этаплап халык җыеннары үткәрелде.

Мин сезне 2024 елда үзара салым акчасына планлаштырган эшләр белән таныштырып үтәм.

Исемлеккә кертелгән өч авыл буенча 424 кешедән 500 сум күләмендә 212 мең сум акча җыелырга тиеш, шуңа өстәп республикадан биреләчәк 848 мең сум күләмендә субсидия. Барлыгы 1 миллион 60 мең сум булачак.

**2024 нче елга планнар**

1. Материаллар сатып алып, урам утларын ремонтлау;
2. Территорияләрне торак пунктның санкцияләнмәгән чүплекләрдән чистарту;
3. Материаллар сатып алып, су башнясын ремонтлау һәм хезмәт күрсәтү;
4. Материаллар сатып алып, суүткәргеч челтәрен ремонтлау;
5. Материаллар сатып алып, юлларны норматив хәлгә китерү;
6. Торак пункт чикләрендә автомобиль юлларын карап тоту;
7. Материаллар сатып алып, зиратларны чистарту һәм ремонтлау.

Сорау һәм тәкъдимнәрне чыгыш тәмамланганнан соң бирүегезне сорыйм.

Җирлектә 1 апрельдән 1 июньгә кадәр чисталык һәм төзекләндеру ике айлыгы уза. Карлар әреп бетү белән кыш буе җыелган чүп-чардан урамнарны, юл буйларын, чистарту эшләрен башкарыр өчен өмәләр үткәрелде. Һәр хуҗалык үз йорт-кура, ишек алды, капка төпләрен чистартты. Организацияләр хезмәткәрләре юл буйларын, урамнарны, социаль объект тирәләрен чүптән чистартып, чүп үләннәрен чабып тордылар. Шулай ук зиратларда да өмәләр оештырылды. Чүпләр төялеп түгелде. Тирә-юнебезнең чисталыгы үзебез өчен кирәк. Әле без тиешле дәрәҗәдәге чисталыкка ирешә алганыбыз юк. Һәр җыенда әйтсәктә чокыр буйларына, посадкаларга чүп ташучылар эле дә бар. Торак – коммуналь хуҗалыгы ярдәмендә Иске Чәчкаб авылы фермасы буена түгелгән чүп-чар чистартылды.

Авылларда халык белән берлектә матур өмәләр оештырып, чишмә буйлары һәм күпер яннары җыештырылды. Киләсе өмәләрдә дә катнаша алып үзебез яшәгән авылыбызны, тирә юнебезне тәртиптә тотсак иде.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
|  |  |  |  |
| Туучы балалар саны | 27 | 22 | 16 | 17 |
| Үлүчеләр | 25 | 33 | 29 | 14 |
| Кайтучылар | 39 | 34 | 39 | 5 |
| Китүчеләр | 77 | 69 | 37 | 52 |

|  |  |  |  |  |
| --- | --- | --- | --- | --- |
|  | Олы Кайбыч | Иске Чәчкаб | Афанасьевка | Симәки |
| Туучы балалар саны | 13 | 2 | 0 | 2 |
| Үлүчеләр | 12 | 2 | 0 | 0 |
| Кайтучылар | 5 | 0 | 0 | 0 |
| Китүчеләр | 28 | 5 | 7 | 12 |

Авыл җирлегендә соңгы елларда халык санының тотрыклы кимүе күзәтелә. 2023 нче елда 17 бала дөньяга килде, 14 кешенең үлеме теркәлде.

Үлүчеләрнең уртача яше безнең авыл җирлегендә 74 яшь.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар. Контракт нигезендә махсус хәрби операциягә киткән ике яшь егетебез хәләк булды.

2023 елда Олы Кайбыч авыл җирлегендә 6 яшь пар яңа гаилә корды, 6 пар аерылышты.

5 кеше кайтып урнашты, 52 кеше пропискадан төшеп китте.

Бүгенге көндә авыл җирлегендә 2346 кеше исәпләнә.

2024 нче ел Кайбыч районында Гаилә һәм гаилә кыйммәтләрен саклау елы дип игълан ителде. Димәк бу елны, районыбызның һәрбер гаиләсе, һәрбер туган бала игътибар үзәгендә булачак. Районыбыз ЗАГС бүлегендә теркәлгән парларга, район башлыгы Альберт Ильгизарович исеменнән, истәлекле бүләкләр, яңа туган балалы гаиләгә бәби кирәк- яраклары комплектлары биреләчәк.

**МӘГАРИФ**

Мәктәп - авыл җирлегендәге иң зур коллективтан торган учреждение. Олы Кайбыч урта гомуми белем бирү мәктәбендә – 372 бала, Иске Чәчкаб төп гомумбелем бирү мәктәбендә – 34 бала белем ала.

Район үзәгендәге “Миләшкәй” балалар бакчасына – 1 яшь ярымнан 7 яшькә кадәрге 115 бала, Иске Чәчкаб балалар бакчасына - 9 бала йөри.

Балалар сәнгать мәктәбендә 75 укучы фортепиано, баян, классларында, “Экология, мәдәният, мәгариф” мәктәптән тыш эшләр үзәгендә 680 бала шөгыльләнә (182 бала Олы Кайбыч авыл җирлегеннән).

**КИБЕТЛӘРНЕҢ ЭШЧӘНЛЕГЕ**

Олы Кайбыч авыл җирлегендә 37 сәүдә предприятиясе халыкка хезмәт күрсәтә.

Яңадан яңа кибетләр, кафелар ачылып тора.

Узган ел Олы Кайбыч авылында “Тәмлүшкә” кибете, заманча бизәлгән “Туган Як” кафесы, Яңа пекарня ачылып матур гына эшләп киттеләр.

Калган авылларыбыздагы кибетләр дә халык өчен кирәк булган барлык товарлар белән тәэмин ителгән. Азык – төлек һәм конкүреш товарлары авыл халкының мәнфәгатьләрен өйрәнеп кайтартыла.

**МӘДӘНИ ЧАРАЛАР**

Мәдәният йортлары, китапхәнәләр, сәнгать мәктәбе, музейлар авыл җирлегендәге – мәдәният учагы. Авыл халкын сәнгатькә тарту, алар арасында талантларны ачыклау, төрле түгәрәкләр эшен, концерт һәм башка чаралар оештыру – болар барысы да мәдәният хезмәткәрләренең, китапханәчеләрнең эше. Мәдәният йорты хезмәткәрләре, китапханәчеләр белән авыл җирлеге бергәлектә, тыгыз элемтәдә эшлибез.

Бәйрәмнәр уңаеннан матур гына чаралар үткәрелеп тора. Җәен - кышын уза торган төрле мәдәни чараларны урамда, ял паркында үткәрелүе күркәм традициягә эйләнеп бара.

Яңа ел, Нәүрүз, Җиңү көне, Сабантуй, Кичке уен, Өлкәннәр көне, Әниләр көне кебек бәйрәмнәребез гадәттәгечә матур, кызыклы итеп уздырылды.

Март аенда «Созвездие-Йолдызлык» ачык эстрада сәнгате фестиваленең зона туры узды. Безнең район республиканың 7 районыннан балалар һәм яшьләрне кабул итте. «Авыл Дэнс» бию коллективы 1 урын яулап Казанның Пирамида сәхнәсендә чыгыш ясады.

“Әкият” Үрнәк балалар курчак театры Мәскәүдә узган Бөтенроссия һәвәскәр гаилә театрлары фестивалендә катнашты. Коллектив «Иң кечкенәләр өчен иң яхшы спектакль» номинациясендә җиңүче булды.

**СӘЛАМӘТЛЕКНЕ САКЛАУ**

Олы Кайбычта район үзәк сырхауханәсе урнашкан, Иске Чәчкаб, Симәки авылларында фельдшер - акушерлык пунктлары халыкка хезмәт күрсәтә. (Медецина хезмәткәренең чыгышын соңрак тыңлап китәрбез).

**ЯШЬЛӘР БЕЛӘН ЭШ, СПОРТ,**

Җирлегебездә спорт белән шөгыльләнү өчен барлык шартлар да тудырылган: бассейны белән бергә спорт-сәламәтләндерү комплексы, Имәнлек паркында зур һәм матур спорт площадкасы, велотрасса, чаңгы базасы, яктыртылган чаңгы трассасы, Кайбыч боз шугалагы эшләп килә.

Районда үткәрелгән төрле спорт ярышларында актив катнашабыз. Авыл яшьләре спортка тартыла: чаңгыда шуалар, бильярд, бадминтон, волейбол, баскетбол, хоккей уйныйлар. Гомүмән авылыбыз яшьләре, студентлар нинди генә мероприятия булмасын, һәрвакыт ярдәмгә әзерләр, төрле эшләрдә, ярышларда катнашалар. Район һәм республика буенча уткәрелгән ярышларда призлы урыннар алалар. Спорт ярышларында актив катнашкан яшьләребезгә рәхмәтемне әйтеп китәсем килә.

Шулай ук массакүләм “Милләт кроссы” һәм “Россия чаңгы юллары” спорт чаралары да актив уза.

**КОРАЛЛЫ КӨЧЛӘР САФЫНА ЧАКЫРЫЛЫШ ҺӘМ ӨЛЕШЧӘ МОБИЛИЗАЦИЯ**

2023 ел үзенчәлекле ел булып тарихка кереп калыр. Бу бик катлаулы вакыт. Безнең Кораллы Көчләр Украинада һәм Донбасста махсус хәрби операция үткәрәләр. Безнен җирлектән дә 10 егетебез шушы махсус операциядә катнашалар. Бүгенге көндә Махсус операциядә катнашучы егетләргә гуманитар ярдәм күрсәтү йөзеннән кирәк яраклар туплап җибәрелде. Туганнары аша алар белән элемтәгә кереп, аларга нәрсә кирәк шул әйберләрне җыю оештырылды. Шулай ук егетләребезгә ярдәм йөзеннән Маскировочный ятмәләр үрү, җылы оекбашлар бәйләп тапшыру, токмач басып, чәк-чәк пешереп җибәру эшләре оештырылды. Үлән чәйләре эзерләнде. Окоп шәмнәре ясау өчен районда яшәүчеләрнең күбесе акча җыюда актив катнаштылар. Бу эшләр районыбызның “Ак калфак” оешмасы җитәкчесе Сагиева Җәмилә Гәрәфетдин кызы, Иске Чәчкаб авылы ветераннар Советы председателе Хәйретдинова Гөлнара Хәлимҗан кызы җитәкчелегендә, башкарыла. Аларга бу эшләре очен бик зур рәхмәт. Шулай ук бу эшләрдә катнашкан һәркемгә зур рәхмәтемне әйтәсем килә.

Мобилизацияләнгән егетәрнең гаиләләренә хәлебездән килгәнчә ярдәм иттәргә торыштык. Шәһәрдә яшәүче гаиләләр белән дә тыгыз элемтәдә торабыз.

Мәдәният йортында махсус хәрби операциядә катнашучылар һәм аларның гаиләләренә ярдәм итү йөзеннән хәйрия концерты узды.

Яңа ел алдыннан район башлыгы Альберт Илгизәр улы исеменнән егетләрнең тормыш иптәшләренә азык-төлек, балаларга яңа ел пакетлары бүләк иттелде. Шулай ук яңа ел пакетлары белән балаларны Мәлки кулланучылар җәмгыяте дә сөендерде.

Бүген җыелышка батыр егекләрнең эниләре һәм тормыш иптәшләре чакырылды. Ватанны сакларлык, курыкмаган, лаеклы уллар үстергән ата-аналарга, баш иеп, зур рәхмәтемне әйтәсем килә. Бик зур рәхмәт Сезгә, бездән шушы чәчәк бәйләмнәрен кабул итеп алгыз. **ПАУЗА**

Бүгенге көндә безнең җирлектән 5 егетебез армия сафларында хезмәт итә. Егетләребез исән-сау авылга әйләнеп кайтуын көтеп калабыз.

**СОЦИАЛЬ ХЕЗМӘТ КҮРСӘТҮ**

Безнең авыл җирлегендә - 1 Бөек Ватан сугышы ветераны, 3 сугыш ветераннарының тол калган тормыш иптәшләре, 7 тыл хөзмәткәрләре, 1 блокадалы Ленинград михнәтләрен күргән, 101 сугыш чоры балалары гомер кичерә.

Ярдәмгә мохтаҗ ялгыз әби-бабайларга билгеләнгән социаль хезмәткәрләр үз хезмәтләренә җаваплы карый.

Авылларда балигъ булмаган балалы эчүче, исәптә торучы, аналар һәм гаиләләр юк дип әйтергә була.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады.

Шулай ук барлык юбилярлар да Район башлыгы исеменнән котлап барылды.

Бәйрәмнәр саен Боек Ватан сугышы ветераннарына һәм сугыш ветераннарының тол калган хатыннарына, тыл хезмәтчәннәре дә бүләкләр тапшырыла.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау. Безнең авыл жирлегендә полициянең участок уполномоченные булып Фасхутдинов Радик Рашид улы эшли.

Участок уполномоченные белән авыл жирлеге җитәкчелеге тыгыз бәйләнештә тора һәм килеп туган проблемаларны бергә хәл итергә тырыша.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕ ҮТӘЛЕШЕНЕҢ ТОРЫШЫ**

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2023 елда Олы Кайбыч авыл җирлегендә дә 1 янгын очрагы күзәтелде (Заречье урамнда мунча яна башлаган).

Җирлектә янгын куркынычсызлыгы буенча даими эш алып барыла, аңлату эшләре үткәрелә.

Янгын сүндерү хезмәткәрләре белән берлектә күп кенә йортларда йөреп, куелган сигнализаторларны тикшердек. Янгынга каршы режим үтәү буенча инструктажлар үткәрелде, электр җылыту приборларыннан файдалану кагыйдәләре буенча белешмәләр тапшырылды.

Бу очрактан файдаланып, барлык катнашучыларга мөрәҗәгать итеп, көнкүреш электр приборларын һәм газ җиһазларын кулланганда игътибарлы булуны, кирәк булганда электр һәм газ приборларын тәртипкә китерүне, зарарланган электр үткәргечләрен вакытында ремонтлауны, төтен чыгару һәм вентиляция каналларын тикшерүне сорыйм. Шулай ук үзегезнең булган милкегезне мөмкин булганча зуррак суммага иминиятләштереп куеп, уттан кулланганда бик тә сак булсагыз иде.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Олы Кайбыч авыл җирлегендә 48 шәхси эшмәкәр 6 крестьян фермер хуҗалыклары теркәлгән. Алар җирлектә үткәрелүче чараларда иганәчелек ярдәме күрсәтеп һәрдаим булышып торалар. Корбан ашлары, авыз ачтыру мәҗлесен уздырырганда ярдәмнәреннән ташламыйлар.

Елдагы традицияне дәвам итеп Өлкәннәр көне декадасы кысаларында район башлыгы Альберт Ильгизарович мөрәҗәгате белән шәхси эшмәкәрләр һәм крестьян фермер хуҗалыгы башлыгы Зиннуров Фәрит ярдәмендә Олы Кайбыч авылында яшәүче һәр пенсионерга он һәм шикәр комы таратылды.

Иске Чәчкаб авылы пенсионерларына крестьян фермер хуҗалыгы башлыгы Хәсәнов Айрат Абделхак улы шулай ук он белән шикәр комы таратты.

Афанасьевка һәм Симәки авылларында яшәүче пенсионерларга “Август – Кайбицы” җаваплыгы чикләнгән җәмгыять азык- төлек пакетлары тапшырды.

Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәм.

**ДИНИ ТӘРБИЯ**

Олы Кайбыч һәм Иске Чәчкаб авылларында мәчетләребез эшләп килә. Мәчетләрдә көндәлек намазлар укыла, азан әйтелә. Аллага шокер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Мәчетләребездә белем алу өчен бөтен мөмкинлекләр дә тудырылган. Җәйге Һәм кышкы ялларда балалар өчен укулар үтте. Җәйге укулар тәмамланганнан соң дин сабагы алучы балалар өчен Сабантуе мәйданында бәйрәм үткәрелде.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 7 гражданнар җыены һәм 14 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2023 нче елда барлыгы 180 граждан кабул итүдә булган, 90 справкалар бирелгән, 16 йорт кенәгәләреннән архив күчермә, 43 хужалык кенәгәләреннән күчермә һәм 31 характеристика бирелгән.

Авыл җирлеге Советы һәм башкарма комитеты кабул иткән һәр карар, булган яңалыклар авыл җирлегенең махсус сайтына куелып бара.

2024 елның 15-17 мартында Россия Президентын сайлаулары узачак.

Алдагы елларда безнең җирлектә сайлаулар уңай нәтиҗә белән уза иде.

Россия Президентын сайлауда да барлык халык актив катнашыр дип өметләнәм.

Хөрмәтле авылдашлар! Менә шундый эшләр белән 2023 елны төгәлләдек. Хәл итеп бетмәгән проблемалар һәрчак була. Без аларны район башлыгы Альберт Илгизәр улы Рәхмәтуллин, башкарма комитеты, авыл җирлеге Советы депутлары, белән берлектә хәл итәргә тырышабыз. Шушы уңайдан район башлыгы, Альберт Илгизәровичка, депутатларыбызга ярдәм иткәннәре өчен зур рәхмәт әйтәсем килә! Бик зур рәхмәт Сезгә!

Алдагы елга максатлар куелган, планнар төзелгән, әйдәгез эшләрне бергәләп, бер-беребезгә ярдәмләшеп эшлик, булган проблемарны бергә хәл итик. Чөнки бу безнең авылыбыз, безгә аны бергә күтәрергә.

Игътибарыгыз өчен рәхмәт! Алдагы көннәрдә исәнлектә-саулыкта, тынычлыкта яшәргә язсын.

Сораулар булса, мин аларны тыңларга, фикер алышырга һәм алга таба эшне башкарырга әзер.